**Ministru kabineta noteikumu projekta**

**„Grozījums Ministru kabineta 2014.gada 23.decembra noteikumos Nr.838 „Noteikumi par kadastrālo vērtību bāzi 2016.gadam””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2014.gada 23.decembra noteikumos Nr.838 „Noteikumi par kadastrālo vērtību bāzi 2016.gadam”” (turpmāk – projekts) izstrādāts atbilstoši Nekustamā īpašuma valsts kadastra likuma (turpmāk – Kadastra likums) pārejas noteikumu 36.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kadastra likuma pārejas noteikumu 36.punkts noteic, ka 2016.gadā spēkā esošā kadastrālo vērtību bāze piemērojama kadastrālo vērtību aprēķinam arī 2017.gadā.  Kadastrālo vērtību bāzi 2016.gadam nosaka Ministru kabineta 2014.gada 23.decembra noteikumi Nr.838 „Noteikumi par kadastrālo vērtību bāzi 2016.gadam” (turpmāk – noteikumi Nr.838).  Lai ar noteikumiem Nr.838 apstiprināto kadastrālo vērtību bāzi varētu piemērot kadastrālo vērtību aprēķinam arī 2017.gadā, projekts paredz precizēt noteikumu Nr.838 nosaukumu un 1.punktu, aizstājot tajos skaitli un vārdu “2016.gadam” ar skaitļiem un vārdiem “2016. un 2017.gadam”. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Projekts satur tikai tehniskus grozījumus, jo jautājums pēc būtības jau ir izlemts ar likumu „Grozījumi Nekustamā īpašuma valsts kadastra likumā”, ar kuru Kadastra likums tika papildināts ar pārejas noteikumu 36.punktu.  Ņemot vērā to, ka kadastrālo vērtību bāze 2017.gadā nemainās, ietekme uz sabiedrību, tautsaimniecības attīstību un administratīvo slogu, uz valsts budžetu un pašvaldību budžetiem, uz spēkā esošo tiesību normu sistēmu, kā arī sabiedrības līdzdalība un komunikācijas aktivitātes un projekta izpildes nodrošināšana un tā ietekme uz institūcijām ir norādīta likuma „Grozījumi Nekustamā īpašuma valsts kadastra likumā” sākotnējās ietekmes novērtējuma ziņojumā (anotācijā). |

Anotācijas II, III, IV, V, VI un VII sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

27.06.2016. 10:17

279

G.Kalniņš

67038650, gatis.kalnins@vzd.gov.lv